Mersi  deoch ewid ho sell ouzh an destenn. Moa ket bet amzer ewid respont choazh.  Ya, Jolback, kontant (ha laouen, memes) on gant an dra-se. Kalz gwelloch eo : ne oa ket bet aes dur paour-kaezh leonad kompren yezh Jañ-Mari.    Ewid pezh a sell deus ar gentel eo mad gouzoud piw eo Jañ-Mari Skragn. Deus an Uhelgoad eo, ha bet kuzulier-kêr komunist e-pad bloawezhioù. Lennit Campagnes rouges de Bretagne gant Ronan Le Coadic (Skol Vreizh).    Añrejistret moa Jañ-Mari peogwir e  anavezan mad anezañ. Me gave din ne oa ket bet añrejistret (nag embannet) e istorioù berr. Traoù all zo ganin, a vo lakaet war ar forom tamm ha tamm (evel bragoù Yann). Añrejistret oant bet war Mini-disc ha labour zo ewid lakaad an traoù e MP3.  Meus ket labouret war yezh An Uhelgoad, med kentoch war yezh tro Konk Kerne. Kollet eo bet an añrejistramantoù siwazh, med chom a ra ganin an testennoù skrivet e skritur fonetik.